हायारसेकेन्दारी स्कुल आरो जुनियर कलेजनि फोरोंगिरिफोरनि सुबुरुनावनो बाङाइ खालामनो नागिरनाय फराआयदाखौ थिरांथा लागोन इडुकेन काउन्सिला। थांनाय 19 आगष्टआव खुंनाय इडुकेन काउन्सिलनि सोलोंथाइ आफादनि मेलाव आजावनानै लादों बे थिरांथाखौ। गोदान फराआयदायाव हाबफानो गोनां फराफोरखौ सायख’नो इडुकेन काउन्सिलनि लेङाइ नेहाथारी अनुरुपा चौधुरी, सोलोंथाइ मावख’गिरि रुमि शईकिया आरो पि के पुजारिमोननो बिबान होनाय जादों। सेन्ट्रेल बर्ड अफ स्कूल इडुकेन ( सिबिएससि) आरो आइ सि सिआ लानाय मदेलिटिनि दिन्थि महरै इडुकेन काउन्सिला लागोन थिरांथा। इडुकेन काउन्सिलनि मोनसे सुलुं बादिब्ला स्कुल-कलेजफोरा बारा सान खुलिनो हायाब्ला उन समफोराव बाङाइ जानाय गोदान फराआयदाफोरा सोलाय जानो हागौ।